Bheki Cele in Kaapstad ná vier se skietdood | Maroela Media
Polisieminister Bheki Cele het Woensdagaand die families van drie tieners en 'n volwassene gaan besoek wat vandeesweek in Kaapstad doodgeskiet is waar hulle in 'n motor gesit het.
Lt.kol. Andrè Traut, provinsiale polisiewoordvoerder van die Wes-Kaap, het gesê Cele se besoek volg ná die skietvoorval Dinsdag omstreeks 21:00 in Browns Farm in Nyanga.
Maroela Media het vroeër berig die vier mense, onderskeidelik 28, 19, 13 en 12 jaar oud, het in 'n Toyota Avanza gesit toe drie gewapende verdagtes die voertuig genader en op hulle losgebrand het. Die aanvallers het daarna van die toneel gevlug.
'n Vyfde slagoffer, ook 'n kind, is tydens die aanval gewond en na 'n hospitaal geneem vir mediese behandeling. Die kind sterk nog in die hospitaal aan.
"Minister Cele is Woensdagaand deur die Nyanga-polisie oor die voorval ingelig. Hy het daarna 'n besoek by die slagoffers se bedroefde families in Browns Farm afgelê," het Traut Donderdag gesê.
Volgens Traut sal Cele vandag [Donderdag] om 10:00 lede van die gemeenskap toespreek oor misdaadverwante kwessies en die polisie se ingryping.
Die motief vir die aanval en name van oorledenes is nog nie bekend gemaak nie. Niemand is nog in verband met die voorval in hegtenis geneem nie.
"Ons speurders werk onverpoos om na die oortreders te soek," het Traut gesê.
Bheki Cele Kaapstad misdaad
Ek mis BHEKI CELE By die plaasmoorde en die moorde op blankes in STEDE En dorpe. Waar ou tannies en ou omies in hulle rolstoele doodgeslaan, gesteek en gemartel word . ONS MIS JOU TEENWOORDIGHEID By die MOORDE op BLANKES CELE .. betaal ons nie BELASTING NIE??? Word ons nie ook deur die grondwet BESKERM nie???
Wag nou angstig dat hy ook plaasbesoeke gaan doen…
(Gaan egter nie my asem ophou nie)
Hy's 'n politikus, nie die Nasionale Kommisaris nie. Hy is vir Wetgewing en regerings beleid verantwoordelik, nie die dag-tot-dag bestuur van die polisie nie. Dis die rede waarom die polisie so ge-politiseerd is, al die binne gevegte en politieke inmenging. Hy het sy tyd as Kommisaris gehad, en ook by korupsie met geboue-kontrakte betrokke geraak. Die politikuste kom op tonele aan en maak uitsprake wat die lede op die grond verwar, en dan agterna nie pa staan in die hofsake nie.
Presies wat almal hier bo se! Weereens bewys dat sekere stamme bo ander geag word… Smaak my hy het op vakansie gegaan. Wat was die doelwit? kan nie help om te dink dat alles slegs gaan oor stemme nie (popularity contest).. wat sal hy anders daar doen want as hy sy job in die eerste plek gedoen het, sou die land tog veilliger gewees het…
Hy gaan besig wees want ek neem aan hy gaan ook die mense/slagoffers besoek wat beinvloed is deur plaasmoorde ….